Publication: Magyar Közlöny
Issue: MK-2004-150 (Year: 2004, Number: 150)
Era: 2004-2010
Section: 1. számú melléklet a 124/2004. (X. 19.) GKM rendelethez
Paragraph Index: 229

(2) Hajót, amelyet az „Életbiztonság a tengeren” tárgyú Nemzetközi Egyezmény szerint az építése befejeztével döntéspróbának alávetni nem kötelezõ: (a) meg kell dönteni és a tényleges vízkiszorítást és a súlypontot meg kell határozni az üres hajó állapotra; (b) a parancsnok részére az elõírt tartalommal olyan megbízható információt kell szolgáltatni, amelynek segítségével gyors és egyszerû eljárással pontos útmutatást kap a hajó rendes üzeme közben elõforduló stabilitási jellemzõit illetõen; (c) mindenkor a hajón kell tartani a hajó jóváhagyott stabilitási információját, annak bizonyítékával együtt, hogy az Igazgatás jóváhagyta az információt; (d) amennyiben az Igazgatás jóváhagyja, az építés befejezéskor mellõzhetõ a döntéspróba, feltéve, hogy az alapvetõ stabilitási adatok rendelkezésre állnak egy testvérhajó döntéspróbájából, és az Igazgatás meggyõzõdött arról, hogy a hajóra vonatkozó megbízható stabilitási információ elõállítható ezen adatok alapján.

Source: https://magyarkozlony.hu/hivatalos-lapok/3ff560a50a6ee9655b5aa6b1db07cc6b41c9a8fc/dokumentumok/767b520e1ef34258644bd1de7ae4e15781a0e1f3/letoltes